[bookmark: _Hlk536776946]ZAPISNIK

52. sjednice Vijeća Gradske četvrti Trešnjevka - jug održane 1. travnja 2021. (četvrtak) u objektu Mjesnog odbora Prečko, Prečko 2a, velika dvorana, s početkom u 17:00 sati

NAZOČNI IZABRANI ČLANOVI VIJEĆA:
Marija Brkljačić, dr. sc. Denis Hrestak dipl. ing. el., Marin Galić, Goran Katavić, Nenad Klapčić, mr. sc. Ankica Kosovec – Krželj dipl. ing. el., Draženko Kožul, Mario Lukša, Nenad Ljubić, mr.sc. Tomislav Madžar, Ivan Magić, Darko Mrzlečki, mr. sc. Alexei Puninski dipl. oec., Danijel Samaržija i Saša Stipić dipl. iur.

[bookmark: _GoBack]ODSUTNI ČLANOVI VIJEĆA: Tomislav Branđolica, Mirna Obradović, Tonkica Marić i Mato Vranješević.

OSTALI NAZOČNI: 
Marijana Hrestak – voditeljica Područnog odsjeka Trešnjevka-jug
Afan Mehmedović - vježbenik

Predsjednik pozdravlja prisutne članove Vijeća te konstatira da sjednici prisustvuje 13 od 19 članova Vijeća Gradske četvrti Trešnjevka – jug te otvara 52. sjednicu Vijeća.

Predsjednik predlaže prihvaćanje zapisnika 51. sjednice Vijeća Gradske četvrti Trešnjevka – jug.
Vijeće jednoglasno prihvaća tekst zapisnika 51. sjednice Vijeća održane 15. ožujka 2021..
Predsjednik predlaže da se članovi Vijeća izjasne o svim predloženim točkama dnevnog reda, ukoliko ima prijedloga o izostavljanju pojedine točke dnevnog reda ili da se izmjeni njihov redoslijed.
Nema prijedloga za izostavljanje točaka dnevnog reda kao niti za izmjenu njihovog redoslijeda.
Vijeće jednoglasno prihvaća dnevni red koji glasi:


DNEVNI RED
1. Ostali nespomenuti rashodi poslovanja za 2021. – sufinanciranje kvartovskog glasila „Glas Trešnjevke“
2. Prijedlog uspostave parkirališnih mjesta u ulici Srednjaci zapadno od k.br. Vincenta iz Kastva 2
3. Prijedlog uspostave parkirališnih mjesta u Kikićevoj ulici kod k.br. 4
4. Postava zaštitnih stupića na nogostupu jugoistočne strane križanja Ulice Hinka Würtha s ulicom Fočići
5. Ocjena o potrebi procjene utjecaja na okoliš za zahvat: rekonstrukcija lijevoobalnog savskog nasipa na potezu Jarun – Jadranski most, st. 707+000 – 704+000
6. Prijedlog postave prometnih znakova Hrgovići k.br. 22 i 26 te Ulica Hrvoja Macanovića 61
7. Pitanja, prijedlozi i obavijesti

Ad. 1. Ostali nespomenuti rashodi poslovanja za 2021. – sufinanciranje kvartovskog glasila „Glas Trešnjevke“
Članovi Vijeća su primili materijal uz poziv. Predsjednik predaje riječ Goranu Kataviću u ime Odbora za financije i ostale nespomenute rashode. Predsjednik otvara raspravu.
Bez rasprave Vijeće jednoglasno donosi

Z A K LJ U Č A K
o odobrenju korištenja sredstava
1. Vijeće odobrava korištenje sredstava iz Razdjela Proračuna Grada Zagreba 0502 Pozicije 129-3299 „Ostali nespomenuti rashodi poslovanja“ Vijeća Gradske četvrti Trešnjevka - jug u svrhu financiranja tiska kvartovskog glasila „Glas Trešnjevke“, prema ponudi tvrtke KLINGER d.o.o., u iznosu do 9.975,00 kuna.
2. Ovaj se zaključak dostavlja Gradskom uredu za mjesnu samoupravu na postupanje.
Ad. 2. Prijedlog uspostave parkirališnih mjesta u ulici Srednjaci zapadno od k.br. Vincenta iz Kastva 2
Prisutno 14 od 19 članova Vijeća.
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu. U raspravi sudjeluju: Nenad Ljubić i Danijel Samaržija.
Nakon rasprave Vijeće jednoglasno donosi

ZAKLJUČAK
1. Gradski ured za prostorno uređenje, izgradnju Grada, graditeljstvo, komunalne poslove i promet je temeljem traženja Vijeća Mjesnog odbora Horvati - Srednjaci dostavio Vijeću Gradske četvrti Trešnjevka - jug prijedlog uspostave parkirališnih mjesta u ulici Srednjaci zapadno od k.br. Vincenta iz Kastva 2.
2. Vijeće je suglasno s predmetnim prijedlogom.
3. Zaključak dostaviti Gradskom uredu za prostorno uređenje, izgradnju Grada, graditeljstvo, komunalne poslove i promet te Gradskom uredu za mjesnu samoupravu.
Ad. 3. Prijedlog uspostave parkirališnih mjesta u Kikićevoj ulici kod k.br. 4
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu.
Bez rasprave Vijeće uz 13 glasova ZA i 1 SUZDRŽANIM donosi

ZAKLJUČAK
1. Gradski ured za prostorno uređenje, izgradnju Grada, graditeljstvo, komunalne poslove i promet je temeljem traženja Vijeća Mjesnog odbora Horvati - Srednjaci dostavio Vijeću Gradske četvrti Trešnjevka - jug prijedlog uspostave parkirališnih mjesta u Kikićevoj ulici kod k.br. 4.
2. Vijeće je suglasno s predmetnim prijedlogom.
3. Zaključak dostaviti Gradskom uredu za prostorno uređenje, izgradnju Grada, graditeljstvo, komunalne poslove i promet te Gradskom uredu za mjesnu samoupravu.
Ad. 4. Postava zaštitnih stupića na nogostupu jugoistočne strane križanja Ulice Hinka Würtha s ulicom Fočići
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu. U raspravi sudjeluju: Goran Katavić i Danijel Samaržija.
Nakon rasprave Vijeće uz 12 glasova ZA i 2 SUZDRŽANA donosi

ZAKLJUČAK
1. Vijeće Gradske četvrti Trešnjevka – jug je razmatralo zahtjev doc.dr.sc. Ante Samodola vezano uz postavu zaštitnih stupića na nogostupu jugoistočne strane križanja Ulice Hinka Würtha s ulicom Fočići.
2. Vijeće je suglasno s postavom stupića na lokaciji iz točke 1. ovog zaključka te je osiguralo sredstava za postavu istih u Planu komunalnih aktivnosti Gradske četvrti Trešnjevka – jug u 2021..
3. Zaključak dostaviti Anti Samodolu, Gradskom uredu za prostorno uređenje, izgradnju Grada, graditeljstvo, komunalne poslove i promet te Gradskom uredu za mjesnu samoupravu.
Ad. 5. Ocjena o potrebi procjene utjecaja na okoliš za zahvat: rekonstrukcija lijevoobalnog savskog nasipa na potezu Jarun – Jadranski most, st. 707+000 – 704+000
Prisutno 15 od 19 članova Vijeća.
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu. U raspravi sudjeluje Nenad Ljubić.
Nakon rasprave Vijeće uz 11 glasova ZA, 1 PROTIV i 3 SUZDRŽANA donosi

ZAKLJUČAK
1. Vijeće Gradske četvrti Trešnjevka – jug je razmatralo zahtjev Gradskog ureda za gospodarstvo, energetiku i zaštitu okoliša vezano za ocjenu o potrebi procjene utjecaja na okoliš za zahvat: rekonstrukcija lijevoobalnog savskog nasipa na potezu Jarun – Jadranski most, st. 707+000 – 704+000.
2. Vijeće nema posebnih zahtjeva vezano za postupak procjene utjecaja predmetnog zahvata na okoliš.
3. Zaključak dostaviti Gradskom uredu za gospodarstvo, energetiku i zaštitu okoliša te Gradskom uredu za mjesnu samoupravu.
Ad. 6. Prijedlog postave prometnih znakova Hrgovići k.br. 22 i 26 te Ulica Hrvoja Macanovića 61
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu.
Bez rasprave Vijeće uz 12 glasova ZA i 3 SUZDRŽANA donosi

ZAKLJUČAK
1. Gradski ured za prostorno uređenje, izgradnju Grada, graditeljstvo, komunalne poslove i promet je dostavilo prijedlog postave prometnih znakova C28 „područje smirenog prometa“ i C29 „završetak područja smirenog prometa“ na lokaciji Hrgovići 22 i 26 te Ulica Hrvoja Macanovića 61.
2. Vijeće je suglasno s predmetnim prijedlogom.
3. Zaključak dostaviti Gradskom uredu za prostorno uređenje, izgradnju Grada, graditeljstvo, komunalne poslove i promet te Gradskom uredu za mjesnu samoupravu.


Ad. 7. Pitanja, prijedlozi i obavijesti
Član Vijeća Goran Katavić predlaže da se promijeni način odvoza glomaznog otpada.
Predsjednik Vijeća Danijel Samaržija odgovara da se dostavi pisani prijedlog koji se može otpremiti na očitovanje nadležnim tijelima.
Član Vijeća Nenad Ljubić se zahvaljuje svima na suradnji i nesuradnji.
Predsjednik Vijeća Danijel Samaržija se zahvaljuje svim članovima Vijeća i svim zaposlenicima Područnog odsjeka Trešnjevka – jug na suradnji uz dobre želje i uspjeh u životu.
Budući da više nitko ne traži riječ, predsjednik zaključuje sjednicu.
Dovršeno u 17:25 sati.

KLASA: 026-02/21-001/121
URBROJ: 251-06-11-15-21-3
Zagreb, 1. travanja 2021.

Zapisnik vodila:
Marijana Hrestak, univ. spec.	

